Yn bwysicaf oll, mae’r adroddiad yn gwneud set gynhwysfawr o argymhellion ar gamau a fydd yn gwella sefyllfa menywod sydd wedi dechrau ar yrfaoedd ym maes STEM; sydd wedi gweithio mewn meysydd sy’n gysylltiedig â STEM ond sy’n wynebu anawsterau wrth geisio ailafael yn eu gyrfaoedd, neu sy’n ceisio symud yn eu blaen i swyddi arweinyddiaeth. Mae’r argymhellion yn amrywio o ran eu cwmpas. Mae rhai ohonynt, yn eu hanfod, yn fater o sicrhau bod yr arferion gorau sydd i’w gweld ar hyn o bryd yn cael eu rhoi ar waith yn fwy eang. Mae eraill yn bellgyrhaeddol a bydd angen i’r Llywodraeth ddarparu cyllid ar eu cyfer, a hynny ar adeg pan fo adnoddau dan bwysau ym mhob un o Lywodraethau’r DU. Mater i Lywodraeth newydd Cymru fydd ystyried yr adroddiad yn fanwl ac ymateb iddo. Fodd bynnag, oherwydd nad dim ond at Lywodraeth Cymru y cyfeirir yr argymhellion, ond at bob corff a sefydliad posibl sy’n gweithredu yn y maes, gall rhanddeiliaid ym myd busnes, yn y byd academaidd ac ym myd addysg ddechrau gweithredu ar yr argymhellion sy’n berthnasol iddyn nhw cyn gynted ag y maent yn dymuno gwneud hynny.
Most importantly, it makes a comprehensive set of recommendations for actions which will improve the position of women who have embarked upon STEM careers; have worked in a STEM-related field but are facing difficulties resuming their career or are striving to move up to leadership positions in their career. The recommendations vary in scope. Some are essentially implementing present best practice more widely. Others are major and will require Government funding input, at a time when resources are tight for all Governments in the UK. Detailed consideration and response will be for the incoming Welsh Government, in due course. Because recommendations are not addressed only to the Welsh Government, however, but to all potential actors in this field - business, academic and educational stakeholders can start to progress recommendations made to them as soon as they want to.